**Nu, romantismul încă n-a murit**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu, romantismul încă n-a murit,

Nu, romantismul încă n-a murit,

doar s-a pierdut, pe undeva prin lume

și zace-acum, uitat și prăfuit,

prin vreun cotlon, stingher și fără nume!

E-acoperit de diplome și premii

din versuri goale, anoste și moderne,

canoanelor ciudate ale vremii,

nu le va da simțirile-i eterne!

El stă cuminte și-așteaptă răbdător,

un om modest, să-l pună-n versu-i blând,

să-ncarce poezia cu mult dor,

să crească-ncet, cu fiecare rând!

Îl mai găsim încă în poezii,

pe unde l-au sădit clasicii vechi,

că romantismul este un fel de-a fi,

precum erau poeții neperechi!

Nu, romantismul încă n-a murit,

doar s-a pierdut, pe undeva prin lume

și zace-acum, uitat și prăfuit,

prin vreun cotlon, stingher și fără nume!